Eile kukkus siis see Rivo Superstaarisaatest välja. Näost oli näha, et eks tal ikka kahju oli muidugi. Täiesti inimlik - mõistusega võid ju endale öelda, et jah, ma ükskord siit välja lähen nii-kui-nii. Aga kui see siis päriselt juhtub, siis natuke ikka kurgus pitsitab hoolimata kõigest. Aga ta oli tubli, andis suurepärase show, võitles ennast JUBA Eesti mõistes superstaariks (mis siis, et plikakeste hulgas, aga ega päris superstaarid ka pensiokate toel oma kuulsust üleval ei hoia, ikka noorekesed on need, kes kuulsusi teevad), ning lõppude lõpuks tegi oma viimaseks jäänud saates super etteaste selle hittlooga. (!!) Minu jaoks oligi Rivo selles hitivoorus parima esituse teinu (Taavi oli so-so. Birgit jäi veidi kahvatuks originaalesitusega võrreldes ja Luisal minu arvamuse kohaselt ebaõnnestus see etteaste - algus oli suurepärane, aga siis ta kuidagi kaotas hingamisrütmi või miskit ja langes hingeldavasse karjumisse, mida oli üpris ebamugav kuulata. See-eest oli Luisa kantrivooru parim minu kõrva jaoks. Ta isegi võiks ehk mõelda sellise lüürilisema kantristiili viljelemise peale. Tal tuli see superhästi välja.)